Hargreaves spillede sin første landskamp for [[Englands fodboldlandshold|Englands A-hold]] den [[15. august]] [[2001]] mod [[Hollands fodboldlandshold|Holland]] på [[White Hart Lane]]. Dette gjorde at han blev den eneste spiller som nogensinde havde repræsenteret England uden at have boet i landet. Han blev også den kun anden spiller (efter [[Joe Baker]]) som repræsenterede England uden at have spillet i [[Ligasystemet i engelsk fodbold|det engelske ligasystem]]. Hargreaves var den eneste spiller som spillede uden for [[Premier League]], som blev udtaget til Englands trup ved [[EM i fodbold 2002]]. Hargreaves blev skadet efter kun 15 minutters spilletid i Englands anden gruppespilskamp mod [[Argentinas fodboldlandshold|Argentina]] og måtte lade sig udskifte.
Selv om han ikke normalt var en del af førsteholdet, blev han udtaget til Englands trupper under [[EM i fodbold 2004]] i [[Portugal]] og [[VM i fodbold 2006]] i [[Tyskland]] på trods af kritik fra presse og publikum. Den generalle negative opfattelse af ham fra engelske fans, blev ikke hjulpet bedre på vej i Tyskland, da de mente at han havde en essens af "tyskhed" i sig,<ref>{{cite news | url=http://observer.guardian.co.uk/sport/story/0,,1790156,00.html | title=He's feted in Munich, but slated in England | access-date=4. juni 2006 | work=[[The Observer]]}}</ref> på grund af sin tysk-canadiske accent. Hans entré i Englands første kamp til VM i 2006 som indskifter blev mødt af højlydte vrede pift og råb fra Englands fans. Han blev udnævnt til ''[[Man of the match]]'' i kvartfinalen mod [[Portugals fodboldlandshold|Portugal]], kampen hvor England blev elimineret efter en [[straffesparkkonkurrence]]. Hargreaves var desuden den eneste succesfulde engelske straffesparkskytte i samme kamp. I 2006 vandt han både "[[England Player of the Year]]" og "[[England Player of the World Cup]]" i officielle [[FA]]-meningsmålinger. Han var den første til at vinde begge dele i samme år.
Han blev anerkendt af de engelske fans, da han fik "Man of the match"-prisen i Englands 4-0-sejr over [[Grækenlands fodboldlandshold|Grækenland]] den [[18. august]] [[2006]], hvor han også overtog trøjennummer 7 efter den tidligere anfører [[David Beckham]]. Den [[30. januar]] [[2007]] blev modtog han igen prisen "England Player of the Year 2006", som medlemmerne af FA havde stemt om.<ref>{{cite news | url=http://www.thefa.com/England/SeniorTeam/NewsAndFeatures/Postings/2007/01/EnglandPOTY_OwenHargreaves.htm | title=Owen's honour | date=30. januar 2007 | access-date=21. maj 2007 | work=[[The FA]]}}</ref>
Levende_personer